钦定古今图书集成/明伦汇编/氏族典/第337卷 > 刘载
## 钦定古今图书集成/明伦汇编/氏族典/第337卷 > 刘载

按《宋史刘载传》，“载字德舆，涿州范阳人。后唐清泰中
举进士，晋初解褐校书郎。汉初为殿中侍御史。尝著
五论，曰《为君》《为相》《为将》、去谗、纳谏，为文士所称。周世
宗擢知制诰。显德三年，拜右谏议大夫，迁给事中。干
德初，掌建安榷货务。开宝四年，改山南东道行军司
马，十年不召。太平兴国初，复入为给事中，出知襄州。”
六年，代还，告老，八年卒。子宗言，至比部郎中；宗望，景
德二年进士及第。